  Туспуктэм: vk.com (Ярослав Семенов) Майя Бывальцева Удмуртиын азбаръёсты, скверъёсты но паркъёсты умоятон ужъёс 93 процентлы быдэстэмын. «Жильё и городская среда» йӧскалык ӵектосъя чаклам 166 объектъёс пӧлысь туннэ нуналлы 154-ез тупатъямын. Со сярысь элькун кивалтэтлэн тӧроез Ярослав Семёнов мерлыко вотэсъёсысь бамаз ивортӥз. Та дыре куинь азбаръёсын но укмыс мер интыосын ужъёс мыно на, соос пӧлын Ижысь Шор площадьлэн эспланадаез, Можгаысь Нылпи парк, Глазкарысь искусствоосъя «Глазовчанка» школа дорысь Карл Маркс нимо бульварозь эспланада. « Мер интыосты радъяса, ми котьку тыршиськомы соосты умой но пайдалыко лэсьтыны. Со дыре ик адямиос асьсэос верало, кыӵе пуштросэн но луонлыкъёсын тырмытэмзы потэ парксэс яке площадез » Ярослав Семёнов, Удмуртиысь кивалтэтлэн тӧроез Вотка ёросысь Перевозной черкогуртын, кылсярысь, спортплощадкае туала урам тренажёръёс пуктӥзы, Дэри ёросысь Кияикын волейбол но басктебол шудыны площадкаос лэсьтӥзы, Первомайскойын пиналъёслы шудон огъет кылдытӥзы, Ярын беседкаос пуктӥзы, Сюмси ёросысь Кильмезьын ошмесэз умоятӥзы. Тодэ вайытом, 2022-тӥ арын 76 азбаръёсты но 90 паркъёсты, скверъёсты, площадьёсты, пыдын поръян инытосты умоятыны ужпум пуктэмын. Ваньмыз со ужъёс «Жильё и городская среда» йӧскалык программая быдэстӥсько. Ватсалом, каръёс но ёросъёс 2023-тӥ арын умоятоно интыосты бырйизы ни, со пӧлын огъяросси куара сётонын вормисьёс. Оглом вуоно арын Удмуртиын 62 азбаръёсты но 89 мер интыосты умоятыны чакламын. Федерал коньдэтысь элькунлы 400 миллион манет котыр висъялозы. Тегъёс: умоятон паркъёс Удмуртия йӧскалыкӵектосъёс  